  Майя Бывальцева  17-тӥ южтолэзе Ижкарысь Космонавтъёслэн парказы но Ӟуч лулчеберетъя «Русский дом» центрын шундыӝужан палась калыкъёслэсь Выль арзэс пумитан ортчоз. Со сярысь Удмуртиысь Йӧскалык политикая министерстволэн пресс-службаез ивортэ. 12 часысен Наврузэз пусйись калыкъёслэн сиён-юонэнызы адӟытон-вузкарон ортчоз. 12 час 30 минутэ Ӟуч лулчеберетъя центр вӧзысь валтӥсь сцена вылын праздникез усьтон ортчоз. Шулдыръяськон дыръя мастер-классъёс, пиналъёс понна ӵошатсконъёс, концерт радъяськозы. Калык юмшанэз тыл шоу но тылскем котыртӥ берган йылпумъялозы. ВАТСАН Навруз – уен нуналэн ӵошан вакыт, кудзэ тюрк калык но фарси кылын вераськись калыкъёс трос дауръёс ӵоже пусъё ни. 2010-тӥ арын тулыспалэ ООН-лэн Валтӥсь Ассамблеяез 21-тӥ южтолэзез Наврузлэн калыккуспо нуналэныз ялӥз. Праздниклэн одӥгез тодметэз – ненег чабей уд. Тегъёс: Лулчеберет Ижкар Удмуртия праздникъёс йӧслыкъёс  